Αυτό το λήμμα αφορά την πόλη ή την Αστική Περιοχή.  Για την Αγροτική Περιοχή, δείτε: Αγροτική Περιοχή Κιγκόμα.  
Συντεταγμένες: 03°16′48″S 30°57′58″E﻿ / ﻿3.28000°S 30.96611°E﻿ / -3.28000; 30.96611

| Δημοτικό Διαμέρισμα Κιγκόμα-Ουτζίτζι*(Kigoma Ujiji Municipal District)* ήΑστική Περιοχή Κιγκόμα ήΑστική Επαρχία Κιγκόμα*(Kigoma Urban District)* |
| --- |
| Τοπική ονομασία | *Wilaya Manisipaa ya Kigoma-Ujiji* |
| **Πόλη** |
| Χάρτης της Τανζανίας (σε ανοικτό γκρι) όπου φαίνονται:α. η Περιφέρεια Κιγκόμα (σε ανοικτό πράσινο) καιβ. η Αστική Περιοχή Κιγκόμα (σε σκούρο πράσινο). |
| Χάρτης της Περιφέρειας Κιγκόμα και σε κόκκινο η Αστική Περιοχή Κιγκόμα. |
| Χώρα | Τανζανία ! Τανζανία |
| Ζώνη | Παραλίμνια |
| Περιφέρεια | Κιγκόμα *(Kigoma Region)* |
| Επιφάνεια | 92,67 km²35,8 mi² |
| Πληθυσμός | 215.458 (2012) |
| Πυκνότητα Πληθυσμού |  2.325,1 / km² (2012)6.018,4 / mi² (2012) |
| Ζώνη Ώρας Ανατολικής Αφρικής | +3 |
| Ταχυδρομικός Κώδικας | 47xxx |
| Κωδικός κλήσης | 028 |
| Δικτυακός Ιστότοπος Περιοχής |  |
|

Η **Κιγκόμα** *(Kigoma)* είναι μια πόλη και λιμναίος λιμήν στη δυτική Τανζανία, στην ανατολική ακτή της Λίμνης Τανγκανίκα, πλησίον των συνόρων με το Μπουρούντι *(Burundi)* και τη Λαϊκή Δημοκρατία του Κονγκό *(Democratic Republic of the Congo)*. Χρησιμεύει ως η πρωτεύουσα της Περιφέρειας Κιγκόμα *(Kigoma Region)* και έχει πληθυσμό 135.234 (στοιχεία απογραφής του 2007) και υψόμετρο 775 μ.

Η ιστορική εμπορική πόλη του Ουτζίτζι *(Ujiji)*, βρίσκεται 6 χιλιόμετρα νότια-ανατολικά της πόλης Κιγκόμα *(Kigoma)*.

Απαρίθμιση των Ελλήνων στην Περιφέρεια Κιγκόμα (κατά το 1950)
-------------------------------------------------------------

Στην πόλη Κιγκόμα και την γύρω περιοχή της, ήσαν εγκατεστημένοι οι παρακάτω λιγοστοί Έλληνες:

* οι αδελφοί Γεώργιος και Πέτρος Εμμ. Κουβαράκης (εκ Σητείας Κρήτης)
* οι αδελφοί Μενέλαος, Κώστας και Κίμων Εμμάνουελ (εκ Τενέδου Μ. Ασίας)

Λιμήν Κιγκόμα
-------------

Η πρώην Οικία Κάιζερ.
Η Κιγκόμα *(Kigoma)*, είναι ένας από τους πλέον πολυσύχναστους λιμένες στη Λίμνη Τανγκανίκα, δεδομένου ότι ιστορικά ήταν ο μόνος ο οποίος είχε εν λειτουργία σιδηροδρομική σύνδεση (ο άλλος στο *Kalemie* στο Κονγκό δεν λειτουργεί), μια άμεση σύνδεση με τον θαλάσσιο λιμένα στο Νταρ ες Σαλαάμ *(Dar-es-Salaam)*. Ο Λιμήν Κιγκόμα στον Κόλπο Κιγκόμα, έχει μια αποβάθρα διακοσίων μέτρων και αρκετούς γερανούς και είναι εξοπλισμένοι για τον χειρισμό ναυτιλιακών κοντέινερ. Ωστόσο, ο κόλπος υποφέρει από προσχώσεις, ως αποτέλεσμα της διάβρωσης του εδάφους από τους γύρω λόφους και το βάθος του νερού στην πλευρά της αποβάθρας έχει μειωθεί από 6 m σε 1,8 m, απειλώντας το οικονομικό μέλλον του λιμένος. Τον Μάιο του 2007, η Κυβέρνηση της Τανζανίας, ανακοίνωσε ένα σχέδιο για τη δημιουργία μιας οικονομικής ζώνης στο λιμάνι για την τόνωση του εμπορίου.

Το *«MV Liemba»*, πλέει κάθε εβδομάδα από την Κιγκόμα *(Kigoma)* προς το Μπουλούνγκου (*Mpulungu*) στη Ζάμπια, στο νότιο άκρο της λίμνης, σταματώντας κατά τη διαδρομή της, σε μια σειρά από άλλες παραλίμνιες πόλεις της Τανζανίας. Το *«MV Mwongozo»«»* πλέει από την Κιγκόμα *(Kigoma)* προς Μπαράκα *(Baraka)*, Ουβίρα *(Uvira)* και Μπουζουμπούρα *(Bujumbura)* στο βόρειο άκρο της λίμνης Τανγκανίκα.

Οι οδικές συνδέσεις προς την Κιγκόμα *(Kigoma)* είναι φτωχές. Ένας χαλικόστρωτος δρόμος, ο οποίος συνδέει την πόλη βορειοανατολικά του εθνικού οδικού δικτύου και χωμάτινα τμήματα συνδέουν βόρεια το Μπουρούντι *(Burundi)* και νοτιοανατολικά τη Σουμπαουάνγκα *(Sumbawanga)*.

Διοικητικές υποδιαιρέσεις
-------------------------

Το **Αστική Περιοχή Κιγκόμα** ή **Αστική Επαρχία Κιγκόμα** *(Kigoma Urban District)* ή άλλως το **Δημοτικό Διαμέρισμα Κιγκόμα-Ουτζίτζι** *(Kigoma Ujiji Municipal District)*, διαιρείται διοικητικά σε 19 Αστικά Τμήματα (παρατίθενται παρακάτω τα Αστικά Τμήματα και σε παρένθεση ο πληθυσμός των κατά την απογραφή του 2012):

* *Bangwe* (15.453)
* *Buhanda* (7.629)
* *Businde* (2.436)
* *Buzebazeba* (18.446)
* *Gungu* (25.224)
* *Kagera* (9.040)
* *Kasimbu* (4.910)
* *Kasingirima* (2.867)
* *Katubuka* (24.790)
* *Kibirizi* (25.143)
* *Kigoma* (6.908)
* *Kipampa* (7.917)
* *Kitongoni* (6.973)
* *Machinjioni* (3.465)
* *Majengo* (4.329)
* *Mwanga Kaskazini* (24.184)
* *Mwanga Kusini* (16.331)
* *Rubuga* (2.634)
* *Rusimbi* (6.779)

Μεταφορές
---------

### Σιδηροδρόμος Κιγκόμα-Νταρ ες Σαλαάμ

Το κτήριο του Σιδηροδρομικού Σταθμού στη Κιγκόμα.
Η Κεντρική Σιδηροδρομική Γραμμή της Τανζανίας συνδέει την Κιγκόμα με το λιμάνι του Νταρ ες Σαλαάμ *(Dar-es-Salaam)*, στις ακτές του Ινδικού Ωκεανού, μέσω Ταμπόρας *(Tabora)* και Ντοντόμα *(Dodoma)*. Ολοκληρώθηκε το 1915, όταν η Κιγκόμα ήταν τμήμα της Γερμανικής Ανατολικής Αφρικής. Στην Ταμπόρα *(Tabora)*, υπάρχει σύνδεση με τη Μουάνζα *(Mwanza)* στη Λίμνη Βικτώρια *(Lake Victoria)*, με ακτοπλοϊκές συνδέσεις με την Ουγκάντα *(Uganda)*. Στην Ταμπόρα *(Tabora)* επίσης, υπάρχει σιδηροδρομική σύνδεση με τη Μπάντα *(Mpanda)*. Στις αρχές του 2010, η γραμμή ήταν κλειστή για ένα διάστημα, αλλά, οι υπηρεσίες έχουν πλέον αποκατασταθεί.

### Αεροδρόμιο

Αρκετά έξω από την πόλη, υπάρχει μικρό αεροδρόμιο με την ίδια ονομασία *(ICAO: HTKA και IATA: TKQ)* και εξυπηρετείται από τις αεροπορικές εταιρείες *Air Tanzania, Auric Air* και *Precision Air*.

Κλίμα
-----

<left>

| Κλιματικά δεδομένα Κιγκόμα |
| --- |
| Μήνας | Ιαν | Φεβ | Μάρ | Απρ | Μάι | Ιούν | Ιούλ | Αύγ | Σεπ | Οκτ | Νοε | Δεκ | Έτος |
| Μέση Μέγιστη °C (°F) | 27(80) | 27(81) | 27(81) | 27(81) | 28(83) | 28(83) | 28(83) | 29(84) | 29(85) | 29(84) | 27(80) | 26(79) | 27,8(82) |
| Μέση Ελάχιστη °C (°F) | 19(67) | 19(67) | 19(67) | 19(67) | 19(67) | 18(64) | 17(63) | 18(64) | 20(68) | 21(69) | 20(68) | 19(67) | 19,2 |
| Υετός mm (ίντσες) | 122 | 127(5) | 150 | 130 | 43 | 5 | 3 | 5 | 18 | 48 | 142 | 135 | 94 |
| *Πηγή: Weatherbase*  |

</left>

Δείτε επίσης
------------

* Διοικητικές υποδιαιρέσεις της Τανζανίας
* Περιφέρεια Κιγκόμα
* Ουτζίτζι

Σημειώσεις
----------

1. ↑   ΠΡΟΣΟΧΗ: Ο Χάρτης εμφανίζει τέσσερις και όχι οκτώ περιοχές.
2. ↑   Χάριν της μετάφρασης, προτιμήθηκε να διατηρηθούν τα τμήματα με την Αγγλική-Σουαχίλι γραφή έναντι της Ελληνικής τους γραφής. Ο λόγος που γίνεται αυτό, είναι διότι ορισμένες ονομασίες δεν μπορούν να αποδοθούν 100% με την Ελληνική γραφή, π.χ. τόσο η Αγγλική-Σουαχίλι ονομασία *Kasimbu* όσο και η ονομασία *Kasibu*, στα Ελληνικά γράφονται ως «Κασίμπου». Η αναγραφή λοιπόν της Αγγλικής-Σουαχίλι ονομασίας, μας βοηθά στη συγκεκριμένη περίπτωση, να δούμε ότι η Ελληνική ονομασία προφέρεται ως «Κα-σί-μ-μπου» και όχι ως «Κα-σί-μπου» (γιατί δεν είναι *Kasibu* αλλά *Kasimbu*). Υπάρχουν αρκετές τέτοιες περιπτώσεις, οπότε η παράλληλη παράθεση της Αγγλικής-Σουαχίλι ονομασίας, διευκολύνει στην Ελληνική ανάγνωση της ονομασίας. Επιπλέον, όπου υπάρχει ονομασία σε Ελληνική γραφή, παρατίθεται απαραιτήτως *(εντός παρενθέσεως)* και η Αγγλική-Σουαχίλι ονομασία, ώστε να διευκολυνθεί περαιτέρω, ο μη εξοικειωμένος (με τις Σουαχίλι ονομασίες) αναγνώστης.

Παραπομπές σημειώσεων

Παραπομπές
----------

1. 1 2 3 4  Thomas Brinkhoff (12 Σεπτεμβρίου 2014). «KAKONKO (District)». City Population. Ανακτήθηκε στις 6 Σεπτεμβρίου 2016.
2. ↑  Ιωάννης Ν.Τσόντος (1953). «Κιγκόμα». *Έλληνες εν τη Ξένη (Τανγκανίκα) 1951-1953*. Λευκωσία - Κύπρος: Τύποις "Ζάβαλλη". σελ. 234.
3. ↑  Tanzania Railways Corporation: *Kigoma Port.* Αρχειοθετήθηκε 2007-09-28 στο Wayback Machine. Retrieved 30 May 2007.
4. ↑  *Daily News, Tanzania*: "500m/- set for Kigoma economic zone." Αρχειοθετήθηκε 2007-08-31 στο Wayback Machine. Monday, May 28, 2007. Retrieved 31 May 2007.
5. ↑  Michelin Motoring and Tourist Map (2000): "No 955 Africa Central and South". Michelin, Paris.
6. ↑  *The Economist*, Burundi's election; Pretty squalid; East Africa’s weakest new component Retrieved 24 July 2010
7. ↑  *The Washington Post*, A train ride across Tanzania Retrieved 9 October 2010
8. ↑  , τελευταία επίσκεψη: 11/09/2016
9. ↑  
«Weatherbase: Historical Weather for Kigoma, Tanzania». Weatherbase. 2011. 
Retrieved on November 24, 2011.

Εξωτερικοί σύνδεσμοι
--------------------

* Πολυμέσα σχετικά με το θέμα  Kigoma στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 237346605
* GND: 4251680-8

 |

 |